La Grande Sophie

La Grande Sophie eo anv-leurenn Sophie Huriaux, ur saverez pozioù, sonaozourez ha kanerez c'hall ganet d'an 18 a viz Gouere 1969 e Thionville (Loren). Kroget he doa da ganañ e-kreiz ar bloavezhioù 1990 er metoù dazeilat parizian.

Tremenet he deus he bugaleaj e Lo Pòrt de Boc e-kichen Marselha. Krog e oa da vezañ dedennet gant ar sonerezh en ur sellout ouzh ar film war gan Peau d'Âne gant Jacques Demy. Savet he doa he strollad kentañ « Entrée interdite » d'an oad a 13 vloaz.

Aet e oa da Bariz e 1990 ha mont e darempred gant metoù ar c'hevredigezhioù, en o zouez Life Live in the Bar evit seniñ ha kanañ en tavarnioù ha salioù bihan (Wait & see, L'archipel…). Kemer a ra neuze an anv-leurenn La Grande Sophie peogwir ez eus 1m78 enni.

Levezonet eo gant Jacques Dutronc, Françoise Hardy, Alain Souchon, Chrissie Hynde eus ar Pretenders hag ivez PJ Harvey, Suzanne Vega ha Joe Hisaishi. E 1996 e voe pedet da festival ar Francofolies er Roc'hell. Ar bloaz war-lerc'h he doa embannet he albom kentañ produet ganti hec'h-unan La Grande Sophie s'agrandit, gant al label dizalc'h Les compagnons de la tête de mort. E 2001 he doa sinet he eil albom gant un ti produiñ bras. 50 000 skouerenn a voe gwerzhet, abalamour d'ar ganaouenn Martin peurgetket.

E 2004 he doa embannet he zrede albom Et si c'était moi ha tapout ur "victoire de la musique" kentañ ganti e 2005. Kanañ a ra en Olympia. E 2005 e teuas er-maez he albom anvet La Suite..., un ton muioc'h a rock ennañ. Er bloavezhioù war-lerc'h e felle dezhi ober ur sonerezh eeunoc'h hag aozañ un droiad glevedoniel e Bro-C'hall, Belgia ha Suis.

E miz Genver 2009 e teuas er-maez an albom Des vagues et des ruisseaux. Mont a reas Priz meur Akademiezh Charles-Cros gant an albom-se e miz Genver 2010.

 Pladennoù  
 Albomoù studio 
BloazAlbom studioRummadur ar gwerzhioù« La Grande Sophie - Albums », lescharts.comFrañsFrañs (pellgargañ)Belgia WaloniaSuis1997La Grande Sophie s'agrandit————2001Le Porte-bonheur ————2003Et si c'était moi 27—84—2005La suite…21947—2009Des vagues et des ruisseaux121021—2012La Place du fantôme9712—2015Nos histoires1220—2019Cet instant2237552023La vie moderne

 EP 
 Martin, 2001
 Toute seule comme une grande, 2008
 Re(cord), 2013

 Titloù skrivet ha sonaozet evit tud all 
 2010, Mister, evit albom Françoise Hardy La Pluie sans Parapluie 
 2010, Personne, evit albom Sylvie Vartan, Soleil Bleu
 2012, Dans les bras d'un pompier (sonerezh ha kelaz-kor), evit an albom concept ElleSonParis, titl kanet gant Romane Bohringer
 2013, Contre le vent, evit albom Alex Beaupain Après moi le déluge
 2018, Le Large, evit albom Françoise Hardy Personne d'autre.

 Kemer perzh 
 2002 :  Les Fils du coupeur de joints, kanet ganti Animal en quarantaine eus Hubert-Félix Thiéfaine ;
 2003 : Recueil frais et disco, kanaouenn Dans la salle du bar-tabac de la rue des Martyrs kanet ganti, eus ar strollad Pigalle e pevarad gant François Hadji-Lazaro, William Sheller ha Sanseverino. Emañ ar gannaouenn-mañ war albom Sanseverino Exactement (2006) ivez ;
 2005 : Une seule voix contre la sclérose en plaques, doare digent Passage obligé 
 2005 : On dirait Nino, kanet ganti Je veux être noir eus Nino Ferrer ;
 2005 : Live 1.0 gant Calogero, daouad gant ar c'haner eus Du courage ;
 2008 : Le jouet extraordinaire, kanet ganti kanaouenn Claude François war albom-koun : Claude François Autrement dit ;
 2009 : Les lumières de Belleville, daouad gant ar ganerez Régine war an albom Régine's Duets;
 2010 : Les Françoises, strollad dibad krouet evit ar Printemps de Bourges gant Camille, Jeanne Cherhal, Emily Loizeau, Rosemary Standley eus Moriarty hag Olivia Ruiz ;
 2011 : Comme un arbre dans la ville, kanet ganti kanaouenn Maxime Le Forestier war albom La maison bleue.

 Liamm diavaez 
 lagrandesophie.fr

 Daveoù 

Rummad:Kanerezed Bro-C'hall
Rummad:Ganedigezhioù 1969